text: [{"text_idx": "#000001", "text": "Sundalagsmenn, sum hava gj\u00f8rt s\u00e6r d\u00e6lt av, at oddali\u00f0i\u00f0, Vi\u0301kingur hevur sna\u0301va\u00f0 seinastu umf\u00f8rini, skulu i\u0301 morgin royna at fa\u0301a naka\u00f0 burturu\u0301r sera trupla u\u0301tidystinum mo\u0301ti TB. Sundalagsmenn liggja undan 10 leikumfari a\u0301 n\u00e6stovasta pla\u0301ssi, so teir hava avgj\u00f8rt bru\u0301k fyri einum u\u0301tisigri. Hja\u0301 TB r\u00e6\u00f0ur ta\u00f0 hinvegin um, at halda fram vi\u00f0 go\u0301\u00f0u gongdina, serliga a\u0301 heimav\u00f8lli. TB er ikki til at nerta a\u0301 ny\u0301ggja v\u00f8llinum vi\u00f0 Sto\u0301ra\u0301, og so er sto\u0301ri spurningurin, um EB/Streymur kann gera naka\u00f0 vi\u00f0 hagt\u00f8lini. Dysturin byrjar kl 15, og fjepparar okkara uttanlands, kunnu sja\u0301lvandi lurta eftir dystinum a\u0301 TB heimasi\u0301\u00f0uni.\nSeinastu tvey umf\u00f8rini hevur Vi\u0301kingur, i\u00f0 er oddali\u00f0 i\u0301 Effodeildini, tapt, og m\u00f8guleikan til at minka um munin, hava sundalagsmenn tiki\u00f0 vi\u00f0 li\u0301t. Teir eru undan 10. umfari a\u0301 n\u00e6stovasta pla\u0301ssi vi\u00f0 18 stigum, bert eitt stig aftanfyri Vi\u0301king. Go\u0301\u00f0a gongdin er ty\u0301dningarmikil at byggja a\u0301, skulu sundalagsmenn na\u0301a heilt upp a\u0301 tindin. Men so skulu teir fa\u0301a fulla u\u0301rt\u00f8ku vi\u00f0 Sto\u0301ra\u0301, og ta\u00f0 eru ta\u00f0 fleiri, i\u00f0 kunnu a\u0301sanna, at ta\u00f0 er sera trupult. TB hevur veruliga fingi\u00f0 eina heimavallareffekt vi\u00f0 ny\u0301ggja og fra\u0301li\u0301ka v\u00f8llinum. Vert er eisini at leggja til merkis, at sundalagsmenn ju\u0301st hava veri\u00f0 i\u0301 longum og truplum mi\u00f0vikudysti, har teir, vi\u00f0 to\u0301gvi\u00f0 stri\u0301\u00f0, megna\u00f0u at sp\u00e6la seg i\u0301 steypafinaluna. Hetta var to\u0301 ikki uttan sto\u0301ran kostna\u00f0, ti\u0301 b\u00e6\u00f0i i\u0301 verjuni og i\u0301 a\u0301lopinum, ma\u0301ttu menn u\u0301t vi\u00f0 ska\u00f0a."}, {"text_idx": "#000002", "text": "Ta\u00f0 ver\u00f0ur ikki vi\u00f0 fullari fer\u00f0, at vit koma at si\u0301ggja EB/Streym i\u0301 morgin, ti\u0301 lyklaleikararnir, Egil a\u0301 B\u00f8 og Arnbj\u00f8rn Hansen noyddust ba\u0301\u00f0ir av v\u00f8llinum vi\u00f0 ska\u00f0a, ta\u0301 teir o\u0301nskv\u00f8ldi\u00f0 sp\u00e6ldu i\u0301 L\u00f8gmansteypakappingini mo\u0301ti HB.\nUm teir m\u00f8guliga ver\u00f0a partur av ho\u0301pinum, ho\u0301ast alt, vita vit ikki, men heilt kla\u0301rir ver\u00f0a teir undir ongum umst\u00f8\u00f0um. Afturat teimum ba\u0301\u00f0um, so er eisini P\u00e6tur Dam Jacobsen a\u0301 ska\u00f0alistanum hja\u0301 gestunum, og hann ver\u00f0ur so i\u0301 \u00f8llum f\u00f8rum ikki vi\u00f0. Samb\u00e6rt heimasi\u0301\u00f0uni hja\u0301 EB/Streymi, fekk P\u00e6tur ein kn\u00e6ska\u00f0a i\u0301 dystinum mo\u0301ti Vi\u0301kingi 30. mars."}]